Diari Oficial de la Generalitat Valenciana


Sumari del DOGV 8321, del 20-06-2018 (2018/6044)

RESOLUCIÓ de 15 de juny de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes del Pla Renove Renhata de Finestres 2018, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6044


Data del document
:   15-06-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de juny de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes del Pla Renove Renhata de Finestres 2018, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores. [2018/6044]  
Per Resolució de 8 de gener de 2018, del president de l'Institut Valencià de Competitivitat Empresarial (IVACE), es convoquen les ajudes del Pla Renove Renhata de Finestres 2018, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores (DOGV 8212, 15.01.2018).  
L'article 2 de l'esmentada Resolució de 8 de gener de 2018 estableix que la quantitat global màxima destinada a aquesta convocatòria és de 850.000 euros, i preveu que mitjançant una resolució de la directora general de l'IVACE es puga modificar la quantitat destinada a la convocatòria d'ajudes.   
Vist l'informe del Departament d'Eficiència Energètica, de data 14 de juny de 2018, en el que s'informa que la quantitat prevista en la convocatòria no ha resultat suficient per a atendre a totes les sol·licituds de rehabilitació tèrmica de finestres, i es proposa l'ampliació del pressupost en 160.000 euros, per a poder atendre totes les sol·licituds formulades.  
En virtut del que estableix l'article 2.2 de la Resolució de 8 de gener de 2018, del president de l'Institut Valencià de Competitivitat Empresarial (IVACE), per la qual es convoquen ajudes del Pla Renove Renhata de Finestres 2018, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores; i de conformitat amb allò que disposa l'article 8.2.h del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
Ampliar en 160.000 euros la dotació pressupostària corresponent a la convocatòria d'ajudes del Pla Renove Renhata de Finestres 2018, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores, dins de la línia pressupostària S6849000, «Estalvi i eficiència energètica». El pressupost total per a la dita convocatòria ascendeix en conseqüència a 1.010.000 euros  
La present resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
València, 15 de juny de 2018.- La directora general de l'IVACE: Júlia Company Sanus.